ครบรอบ 60 ปีสาธารณรัฐประชาชนจีน

พิธีฉลองครบรอบ 60 ปีการก่อตั้งสาธารณรัฐประชาชนจีน โดยตัวแทนจากทุกภาคส่วนของกรุงปักกิ่ง (s=首都各界庆祝中华人民共和国成立60周年大会) จัดขึ้นเมื่อวันที่ 1 ตุลาคม ค.ศ. 2009 มีการจัดพิธีสวนสนามทางทหาร ณ จัตุรัสเทียนอันเหมิน ในกรุงปักกิ่ง โดยมีกำลังพลเข้าร่วมกว่า 10,000 นาย พร้อมด้วยการแสดงอาวุธยุทโธปกรณ์ที่มีเทคโนโลยีขั้นสูงหลากหลายชนิด และมีการจัดงานเฉลิมฉลองทั่วประเทศ หู จิ่นเทา ผู้นำสูงสุดของจีนได้ตรวจพลสวนสนามตามถนนฉางอาน ในกรุงปักกิ่ง ทันทีหลังจากการสวนสนามทางทหารสิ้นสุดลง ได้มีการจัดขบวนพาเหรดพลเรือนตามมา โดยมีผู้เข้าร่วมจำนวนกว่า 100,000 คน

**ภูมิหลัง**
พิธีสวนสนามทางทหารครบรอบ 60 ปีถูกจัดขึ้นบนถนนฉางอาน หน้าประตูเทียนอัน
สาธารณรัฐประชาชนจีนก่อตั้งเมื่อวันที่ 1 ตุลาคม ค.ศ. 1949 นับตั้งแต่นั้นเป็นต้นมา มีการจัดงานเฉลิมฉลองในระดับต่าง ๆ กันเป็นประจำทุกปีในวันชาติ การสวนสนามทางทหารซึ่งมีประธานเหมา เจ๋อตง ประธานพรรคคอมมิวนิสต์จีน เป็นประธานในพิธี ได้จัดขึ้นเป็นประจำทุกปีระหว่างปี ค.ศ. 1949 ถึง 1959 ในเดือนกันยายน ค.ศ. 1960 ผู้นำจีนได้มีตัดสินใจให้จัดพิธีฉลองวันชาติขนาดใหญ่ทุกสิบปี และขนาดเล็กทุกห้าปี เพื่อเป็นการประหยัดงบประมาณ การเฉลิมฉลองขนาดใหญ่ครั้งสุดท้ายในยุคของเหมาเกิดขึ้นในปี ค.ศ. 1969 และไม่ได้ถูกจัดขึ้นตลอดระยะเวลา 14 ปีแห่งจุดสูงสุดของการปฏิวัติทางวัฒนธรรม นับตั้งแต่นั้นมา การเฉลิมฉลองวันชาติที่โดดเด่นที่สุดได้เกิดขึ้นในปี ค.ศ. 1984 และ 1999 ซึ่งตรงกับวาระครบรอบ 35 ปี และ 50 ปีตามลำดับ ในระหว่างการเฉลิมฉลองดังกล่าว ผู้นำสูงสุดในขณะนั้นคือเติ้ง เสี่ยวผิง และเจียง เจ๋อหมิน ได้ทำการตรวจพลสวนสนามในพิธีสวนสนามของกองทัพปลดปล่อยประชาชน การสวนสนามในปี ค.ศ. 2009 นับเป็นครั้งแรกและครั้งสุดท้ายที่หู จิ่นเทาได้มีโอกาสเป็นประธานในการจัดงาน เนื่องจากเขาได้พ้นจากตำแหน่งเลขาธิการพรรคคอมมิวนิสต์จีน (ผู้นำสูงสุดของประเทศ) ในปี ค.ศ. 2012 ตามวาระที่กำหนดไว้

**การเตรียมการ**
ป้ายโฆษณาในเชินเจิ้นในเดือนสิงหาคม
บริษัท ปักกิ่ง ฟลาวเวอร์ แอนด์ทรีส์ คอร์ปอเรชัน ซึ่งเป็นรัฐวิสาหกิจ ได้จัดส่งกระถางดอกไม้จำนวน 40 ล้านกระถาง เพื่อนำไปประดับตกแต่งตามท้องถนนในกรุงปักกิ่ง โดยมีการปลูกดอกไม้จำนวนประมาณ 5 ล้านกระถางบริเวณถนนฉางอาน ซึ่งเป็นแกนกลางแนวตะวันออก–ตะวันตกของเมือง และเป็นที่รู้จักกันในชื่อ "ถนนแห่งสันติภาพนิรันดร์" ดอกไม้ในจัตุรัสเทียนอันเหมินถูกเฝ้าระวังตลอด 24 ชั่วโมง โรงงานธงแดงจิงกง กรุงปักกิ่ง กำลังผลิตธงชาติจำนวน 2 ล้านผืนเพื่อใช้ในการเฉลิมฉลอง ณ จัตุรัสเทียนอันเหมิน ได้มีการจัดสร้าง "เสาแห่งความสามัคคีของชาติ" จำนวน 56 ต้น ซึ่งแต่ละต้นเป็นสัญลักษณ์แทน 56 กลุ่มชาติพันธุ์ในประเทศจีน โดยภายในเสาแต่ละต้นนั้นได้บรรจุพลุไว้เพื่อใช้ในการแสดงแสงสีในยามค่ำคืนของวันที่ 1 ตุลาคม อาสาสมัครจำนวน 800,000 คนได้รับมอบหมายให้ควบคุมฝูงชนและรักษาความสงบเรียบร้อย ขณะเดียวกัน อีก 30,000 คนก็ได้ให้บริการแปลภาษาที่สถานีรถไฟใต้ดินและสถานีรถประจำทาง
ยุง หนู แมลงวัน และแมลงสาบ กลายเป็นเป้าหมายของการกำจัดโดยผู้เชี่ยวชาญด้านการควบคุมแมลง มีการดำเนินการกำจัดอย่างเข้มงวดและลับ ๆ ถึงสี่ครั้งในช่วงกลางคืนบริเวณโดยรอบจัตุรัสเทียนอันเหมิน กรุงปักกิ่ง รวมทั้งภายในบริเวณพระราชวังต้องห้าม ประชาชนได้รับการส่งเสริมให้สนับสนุนการกำจัดผ่านป้ายคำขวัญสีแดงที่ติดตั้งตามท้องถนนและตรอกซอกซอยในกรุงปักกิ่ง ซึ่งหนังสือพิมพ์ไทมส์ได้เปรียบเทียบว่ามีความคล้ายคลึงกับการรณรงค์ปราบสี่ศัตรูพืช มีคำขวัญหนึ่งเขียนว่า "กำจัดสี่ศัตรูพืช เน้นสุขอนามัย สะอาด สดใส ต้อนรับวันชาติ!"
จัตุรัสเทียนอันเหมินถูกปิดตลอดทั้งวันที่ 29 สิงหาคม เพื่อใช้ในการซ้อมใหญ่ครั้งแรก ผู้แสดงนับหมื่นคนสวมเครื่องแต่งกายเต็มยศได้ทำการซ้อมใหญ่ในวันที่ 16 กันยายน กองทัพได้เตรียมกำลังพลและยุทโธปกรณ์ โดยมีการจัดขบวนยานยนนต์ทหารหลายร้อยคันเคลื่อนผ่านถนนฉางอันในวันที่ 6 กันยายน ในวันที่ 18 กันยายน พื้นที่บางส่วนของกรุงปักกิ่งถูกปิดเพื่อดำเนินการซ้อมใหญ่ครั้งสุดท้าย เจ้าหน้าที่ตำรวจดำเนินการเคลียร์พื้นที่ถนนและอาคารสำนักงานบนถนนสายหลักบริเวณใกล้จัตุรัสเทียนอันเหมินตั้งแต่เวลาเที่ยงวันเพื่อเตรียมการสำหรับการซ้อมใหญ่ในช่วงค่ำของวันเหล่านั้น สื่อของรัฐได้ให้ความสำคัญอย่างยิ่งต่อการรายงานข่าวการฝึกซ้อมของทหารหลายพันนาย ซึ่งใช้เวลาถึงสี่เดือนในการฝึกเดินทัพอย่างเป็นระเบียบในสนามฝึกจำลองที่จำลองจากถนนฉางอาน พร้อมทั้งมีปรัมพิธีสำหรับผู้นำในการตรวจแถว ภายหลังเกิดเหตุการณ์สับสนวุ่นวายจากการซ้อมใหญ่ ซึ่งส่งผลให้ต้องปิดการจราจรบนถนนและระบบรถไฟใต้ดินในกรุงปักกิ่งเป็นบริเวณกว้าง สำนักข่าวซินหัวได้ประกาศยกเลิกการซ้อมใหญ่ครั้งสุดท้ายซึ่งมีกำหนดจัดขึ้นในวันที่ 26 กันยายน

**การรักษาความปลอดภัย**
หนังสือพิมพ์เดอะซันเดย์ไทมส์รายงานว่า "จะมีเจ้าหน้าที่จำนวนมากเข้าร่วมปฏิบัติการรักษาความปลอดภัยอย่างเข้มงวด ซึ่งมากกว่าที่เคยใช้ในการแข่งขันกีฬาโอลิมปิกเมื่อปี ค.ศ. 2008" ตำรวจในกรุงปักกิ่งและพื้นที่ใกล้เคียงได้อยู่ในภาวะเฝ้าระวังสูงสุด โดยมีการจัดชุดปฏิบัติการลาดตระเวนกลางคืนโดยกำลังตำรวจติดอาวุธตั้งแต่วันที่ 15 กันยายนจนถึงสิ้นสุดช่วงเทศกาล อาคารทุกแห่งในเมืองที่มีชั้นใต้ดินต้องได้รับการตรวจสอบจากเจ้าหน้าที่ตำรวจ ขณะเดียวกัน ร้านอาหารบางแห่งที่มีระเบียงดาดฟ้าก็ไม่ได้รับอนุญาตให้จัดที่นั่งสำหรับลูกค้าบริเวณด้านที่หันหน้าออกสู่ถนนตลอดระยะเวลาที่กำหนด แม้จะมีการรักษาความปลอดภัยอย่างเข้มงวดในกรุงปักกิ่ง แต่ก็เกิดเหตุการณ์สะเทือนขวัญขึ้นในวันที่ 17 กันยายน เมื่อมีชายคนหนึ่งใช้อาวุธมีดก่อเหตุทำร้ายผู้อื่นเสียชีวิต 2 ราย และบาดเจ็บอีก 12 รายในใจกลางกรุงปักกิ่ง ปีเตอร์ ฟอร์ด จากหนังสือพิมพ์เดอะคริสเตียนไซแอนซ์มอนิเตอร์ กล่าวว่าเหตุการณ์การแทงดังกล่าวได้รับการรายงานข่าวในวงจำกัดภายในประเทศ หลังจากเหตุการณ์ดังกล่าว มีการสั่งถอดมีดออกจากชั้นวางจำหน่ายในร้านค้าบางแห่ง เช่น วอลมาร์ต และคาร์ฟูร์
เจ้าหน้าที่กึ่งทหารจำนวนมากถูกส่งไปประจำการบนสะพาน อุโมงค์ถนน และจุดยุทธศาสตร์อื่น ๆ ในเมือง ประชาชนที่อาศัยอยู่ในพื้นที่ได้รับการแจ้งเตือนว่าหากออกมาปรากฏตัวที่ระเบียงในเส้นทางดังกล่าว อาจมีความเสี่ยงที่จะถูกยิง ผู้ที่มีบัตรเข้าชมจำนวน 30,000 คนได้รับเชิญให้เข้าร่วมชมงานนี้ แต่บางส่วนได้รับการแนะนำให้ชมการถ่ายทอดสดทางโทรทัศน์ เพื่อหลีกเลี่ยงปัญหาที่อาจเกิดขึ้น
หนังสือพิมพ์ไทมส์รายงานว่า หน่วยงานทางการได้ส่งหน่วยต่อต้านการก่อการร้ายและสายข่าวเข้าไปปฏิบัติการในพื้นที่ที่มีประชากรชาวมุสลิมอาศัยอยู่เป็นจำนวนมากในเขตซินเจียง นอกจากนี้ยังได้มีการจับตาเฝ้าระวังพระสงฆ์ชาวทิเบต และจับกุมผู้เห็นต่างทางการเมืองอีกด้วย ชาวนาที่เดินทางมายังเมืองหลวงเพื่อยื่นคำร้องร้องทุกข์ถูกขัดขวาง รัฐบาลได้สั่งการให้ดำเนินการตรวจค้นรถทุกคันที่เข้าสู่เขตกรุงปักกิ่ง ปฏิบัติการรักษาความปลอดภัยที่กระทรวงความมั่นคงสาธารณะได้ริเริ่มในกรุงปักกิ่ง ยังรวมถึงมณฑลเหอเป่ย์ เหลียวหนิง ชานตง และฉ่านซี เขตปกครองตนเองมองโกเลียใน และเทศบาลนครเทียนจิน ได้รับการขนานนามว่า "คูเมืองแห่งความมั่นคง" โดยเจ้าหน้าที่ระดับสูง เจ้าหน้าที่ได้ให้สัมภาษณ์ว่า "ความปลอดภัยในการเฉลิมฉลองวันชาติจีนและความมั่นคงในกรุงปักกิ่งนั้นมีความสำคัญสูงสุด" ตามรายงานของหนังสือพิมพ์เดอะไทมส์ ผู้ใช้อินเทอร์เน็ตระบุว่ามีการควบคุมการตรวจพิจารณาอย่างเข้มงวดขึ้น เว็บไซต์หลายแห่งถูกปิดกั้น รวมถึงเฟซบุ๊กและทวิตเตอร์ นักวิเคราะห์สื่อรายหนึ่งกล่าวว่า หน่วยงานรัฐบาลได้อัปเกรดเทคโนโลยีเพื่อปิดกั้นบริการพร็อกซีฟรีและพยายามปิดกั้นบริการพร็อกซีฟรีและ VPN ใด ๆ ในสัปดาห์ก่อนวันครบรอบ
มาตรการรักษาความปลอดภัยอื่น ๆ ที่ดำเนินการประกอบด้วย การย้ายตู้ไปรษณีย์และแผงหนังสือพิมพ์ตามแนวถนนฉางอาน และการปิดหรือจำกัดการเปิดให้บริการของโรงแรมบางแห่งตามเส้นทางดังกล่าว ตัวอย่างเช่น โรงแรมปักกิ่ง โรงแรมปักกิ่งนิวส์พลาซา และโรงแรมนานาชาติปักกิ่ง โรงแรมอื่น ๆ บนถนนฉางอานได้ปิดห้องพักที่หันหน้าออกสู่ถนนสายหลักในช่วงการเฉลิมฉลอง

**สื่อมวลชน**
รัฐบาลได้จัดตั้งศูนย์สื่อมวลชนขึ้น ณ โรงแรมมีเดียเซ็นเตอร์ ตั้งแต่วันที่ 22 กันยายน ถึง 2 ตุลาคม เพื่ออำนวยความสะดวกแก่บรรดาผู้สื่อข่าวที่ปฏิบัติหน้าที่รายงานข่าวการเฉลิมฉลอง รองผู้อำนวยการศูนย์ฯ จู โชวเฉิน ได้กล่าวว่า ศูนย์ฯ ได้รับใบสมัครจากผู้สื่อข่าวจำนวนกว่า 4,500 คนทั่วโลก รวมถึงผู้สื่อข่าวประมาณ 1,300 คนจากองค์กรสื่อ 346 แห่งใน 108 ประเทศ มีรายงานว่าเกือบ 400 คนมาจากฮ่องกง มาเก๊า และไต้หวัน
ภาพยนตร์เรื่องมังกรสร้างชาติ ซึ่งได้รับการสนับสนุนจากหน่วยงานกำกับดูแลภาพยนตร์ของจีน และผลิตโดยบริษัทไชนาฟีล์มกรุป (China Film Group หรือ CFG) เพื่อเฉลิมฉลองวาระครบรอบดังกล่าว ได้เข้าฉายในโรงภาพยนตร์ทั่วประเทศในวันที่ 17 กันยายน ภาพยนตร์เรื่องนี้เล่าเรื่องราวการขึ้นสู่อำนาจและชัยชนะของพรรคคอมมิวนิสต์อีกครั้ง โดยมีนักแสดงชื่อดังมากมาย อาทิ จาง จื่ออี๋ เฉินหลง หลี่ เหลียนเจี๋ย และผู้กำกับชื่อดังอย่าง เจียง เหวิน เฉิน ข่ายเกอ และจอห์น วู มารับบทรับเชิญเป็นส่วนใหญ่ ส่วนบทบาทสำคัญเช่น เหมา เจ๋อตง นั้นตกเป็นของนักแสดงที่ไม่เป็นที่รู้จักนัก ประธาน CFG หัน ซานผิง ได้ร่วมกำกับภาพยนตร์เรื่องนี้กับหวง เจี้ยนซิน โฆษกของ CFG กล่าวว่า บรรดานักแสดงจำนวนมากได้ตอบรับคำเชิญของฮั่นในการเข้าร่วมแสดงในภาพยนตร์เรื่องนี้ และขอสละค่าตัว ทำให้ภาพยนตร์เรื่องนี้สามารถรักษางบประมาณที่ค่อนข้างจำกัดไว้ได้ที่ 60–70 ล้านหยวน (8.8–10 ล้านดอลลาร์สหรัฐ) ตามที่ผู้บริหารของหนึ่งในเครือโรงภาพยนตร์ขนาดใหญ่ที่สุดของจีนกล่าวไว้ ภาพยนตร์เรื่องนี้ได้ผสมผสาน "แก่นแท้ของภาพยนตร์ที่สร้างแรงบันดาลใจด้านจริยธรรม" ซึ่งตามที่สำนักข่าวเอพีระบุไว้ หมายถึงภาพยนตร์โฆษณาชวนเชื่อที่ "เข้ากับรูปแบบเชิงพาณิชย์" อย่างไม่เคยปรากฏมาก่อน

**การสวนสนาม**
ปืนใหญ่อัตตาจร PLZ-89 กำลังเคลื่อนผ่านศูนย์การค้าชินคงเพลซลักชูรี ในระหว่างการฝึกซ้อมที่ปักกิ่ง

**ผู้นำ**
นายหลิว ฉี เลขาธิการพรรคคอมมิวนิสต์จีนประจำเทศบาลกรุงปักกิ่ง เป็นพิธีกรในพิธีนี้ นายหู จิ่นเทา เลขาธิการพรรคคอมมิวนิสต์จีน ประธานาธิบดีแห่งสาธารณรัฐประชาชนจีน และประธานคณะกรรมาธิการการทหารส่วนกลาง เป็นประธานในพิธี นอกจากนี้ สมาชิกคณะกรรมาธิการสามัญประจำกรมการเมืองทั้งหมดในขณะนั้น รวมถึงนายเจียง เจ๋อหมิน อดีตผู้นำ ได้ยืนอยู่บนพลับพลาเทียนอันเหมินตามลำดับชั้นทางพิธีการจนจบพิธี ผู้นำระดับสูงที่เกษียณอายุคนอื่น ๆ อาทิ นายหลี่ เผิง และนายจู หรงจี้ อดีตนายกรัฐมนตรี ตลอดจนนายเจิง ชิ่งหง อดีตรองประธานาธิบดี ก็ได้เข้าร่วมในงานนี้ด้วย

**พิธีสวนสนามทางทหาร**
HQ-9 ในพิธีสวนสนามครบรอบ 60 ปีของจีน
พิธีสวนสนามทางทหารถูกจัดขึ้นบนถนนฉางอาน โดยบรรดาผู้นำประเทศเป็นผู้ชมการสวนสนามจากบนพลับพลาเทียนอันเหมิน เหนือภาพเหมือนของประธานเหมา นายหู จิ่นเทาได้ตรวจพลสวนสนามขณะยืนอยู่บนรถยนต์หงฉี HQE ที่ออกแบบมาเป็นพิเศษสำหรับงานดังกล่าว โดยมีป้ายทะเบียนพิเศษ (京V 02009) สำหรับเฉลิมฉลองครบรอบในครั้งนี้ รัฐบาลจีนได้จัดสรรงบประมาณราว 44 ล้านดอลลาร์สหรัฐสำหรับการสวนสนามทางทหาร โดยมีการปรับลดงบประมาณบางส่วนอันเนื่องมาจากวิกฤตการณ์ทางการเงินโลกครั้งล่าสุดdate=กุมภาพันธ์ 2023 ในการสวนสนามครั้งนี้มีการแสดงอาวุธยุทโธปกรณ์รุ่นใหม่จำนวน 52 ประเภท ซึ่งประกอบด้วย รถถังหลัก ZTZ99 เครื่องบินขับไล่ J-10 เครื่องบินเตือนภัยล่วงหน้า KJ-200 และ KJ-2000 เฮลิคอปเตอร์โจมตี Z-9W และปืนเล็กยาวจู่โจม Type 95 และ 03 รุ่นใหม่
กองทัพน้อยปืนใหญ่ที่สอง (Second Artillery Corps) ได้นำขีปนาวุธชนิดใหม่ทั้งห้าชนิดออกมาแสดงในการสวนสนาม การแสดงกำลังของกองทัพน้อยปืนใหญ่ได้นำเสนอขีปนาวุธทั้งหมด 108 ลูก โดยมีวัตถุประสงค์เพื่อแสดงให้เห็นถึงขีดความสามารถในการยับยั้งเชิงยุทธศาสตร์ของจีน

**รายชื่อหน่วยทหารที่เข้าร่วมการสวนสนาม**
ตามลำดับการปรากฏ:
*กองเกียรติยศกองทัพปลดปล่อยประชาชน (จีน: 中国人民解放军三军仪仗队) ประกอบด้วยทหารจากสามเหล่าทัพ มีหมู่เชิญธงคือ จู เจิ้น-หฺวา เป็นผู้ถือธงกองทัพปลดปล่อยประชาชนจีน จาง หงเจี๋ย จากกองทัพเรือ และหม่า ฉางลี่ จากกองทัพอากาศ เป็นผู้อารักขาธง ทหารทุกนายมีอาวุธประจำกายคือปืนไรเฟิลอัตโนมัติ  Type 95 สวมเครื่องแบบพิธีการสำหรับกองเกียรติยศ Type 07
*นักเรียนนายร้อยทหารบก (จีน: 陆军学员方队) จากโรงเรียนทหารราบฉือเจียจาง ไม่มีอาวุธประจำกาย สวมเครื่องแบบทหารบก Type 07
*ทหารราบกองทัพบกกองทัพปลดปล่อยประชาชน (จีน: 陆军步兵方队) ประกอบด้วยกำลังพลจากกองพลทหารราบยานยนต์ที่ 193 กลุ่มทัพที่ 65 (ฉายา "กองพลแดงที่ 1") อาวุธประจำกายคือปืนไรเฟิลอัตโนมัติ Type 95 สวมเครื่องแบบฝึกหัดลายพรางดิจิทัลอเนกประสงค์ Type 07
*กองทหารราบพิเศษกองทัพบกกองทัพปลดปล่อยประชาชน (จีน: 陆军特种部队方队) อาวุธประจำกายคือปืนกลมือไร้เสียง Type 05 สวมเครื่องแบบฝึกหัดลายพรางดิจิทัลทะเลทราย Type 07
*นักเรียนนายเรือกองทัพเรือกองทัพปลดปล่อยประชาชน (จีน: 海军学员方队) จากโรงเรียนนายเรือต้าเหลียน ไม่มีอาวุธประจำกาย สวมเครื่องแบบสีขาว Type 07
*กะลาสีกองทัพเรือกองทัพปลดปล่อยประชาชน (จีน: 海军水兵方队) จากโรงเรียนนายเรือดำน้ำ อาวุธประจำกายคือปืนไรเฟิลอัตโนมัติ Type 95B สวมเครื่องแบบกะลาสี Type 07
*นาวิกโยธินกองทัพเรือกองทัพปลดปล่อยประชาชน (จีน: 海军陆战队方队) จากกองพลนาวิกโยธินที่ 164 อาวุธประจำกายคือปืนไรเฟิลอัตโนมัติ Type 95 สวมเครื่องแบบฝึกหัดลายพรางดิจิทัลทางทะเล Type 07
*นักเรียนนายเรืออากาศกองทัพอากาศกองทัพปลดปล่อยประชาชน (จีน: 空军飞行学员方队) จากมหาวิทยาลัยการบินกองทัพอากาศ ไม่มีอาวุธประจำกาย สวมเครื่องแบบนักบินฤดูร้อน Type 02
*พลร่มกองทัพอากาศกองทัพปลดปล่อยประชาชน (จีน: 空军空降兵方队) จากกองพลร่มที่ 15 อาวุธประจำกายคือปืนไรเฟิลอัตโนมัติ Type 03 สวมเครื่องแบบฝึกหัดลายพรางดิจิทัลสำหรับกระโดดร่ม Type 07
*นักเรียนนายร้อยกองทัพน้อยปืนใหญ่ที่สอง กองทัพปลดปล่อยประชาชน (จีน: 第二炮兵学员方队) ประกอบด้วยนักเรียนจากวิทยาลัยวิศวกรรมปืนใหญ่ วิทยาลัยบัญชาการปืนใหญ่ และโรงเรียนนายร้อยทหารปืนใหญ่ชิงโจว อาวุธประจำกายคือปืนไรเฟิลอัตโนมัติ Type 95 สวมเครื่องแบบฝึกหัดลายพรางดิจิทัลป่า Type 07
*ทหารหญิงสามเหล่าทัพ กองทัพปลดปล่อยประชาชน (จีน: 三军女兵方队) ประกอบด้วยทหารหญิงจากมหาวิทยาลัยแพทย์ทหารที่ 4 มณฑลทหารปักกิ่ง กองทัพเรือ กองทัพอากาศ และกองทัพน้อยทหารปืนใหญ่ที่สอง ไม่มีอาวุธประจำกาย สวมเครื่องแบบประจำการ Type 07 ของแต่ละเหล่าทัพ
*ตำรวจติดอาวุธประชาชน (จีน: 武警方队) จากกองบัญชาการตำรวจติดอาวุธปักกิ่ง อาวุธประจำกายคือปืนปราบจลาจล Type 97 สวมเครื่องแบบพิธีการของตำรวจติดอาวุธ Type 07
*กองหนุนกองทัพปลดปล่อยประชาชน (จีน: 预备役方队) จากกองพลปืนใหญ่ต่อสู้อากาศยานสำรองปักกิ่ง อาวุธประจำกายคือปืนไรเฟิลอัตโนมัติ Type 81 พร้อมดาบปลายปืน เป็นหน่วยเดียวที่ยกปืนขณะผ่านจัตุรัสเทียนอันเหมิน สวมเครื่องแบบฝึกหัดลายพรางดิจิทัลทั่วไป Type 07
*กองกำลังอาสาสมัครหญิง (จีน: 女民兵方队) จากกองกำลังอาสาสมัครหญิงประจำเขตเฉาหยาง กรุงปักกิ่ง อาวุธประจำกายคือปืนกลมือ Type 85 สวมเครื่องแบบเฉพาะสวนสนาม

**รายชื่อยานยนต์ทหารที่เข้าร่วมการสวนสนาม**
ยานรบสะเทินน้ำสะเทินบก ZBD2000 ในปักกิ่งในระหว่างการฝึกซ้อม
สื่อมวลชนของรัฐบาลจีนรายงานว่า ยุทโธปกรณ์ทั้งหมดที่จัดแสดงในพิธีสวนสนามนั้นผลิตขึ้นภายในประเทศทั้งหมด และในจำนวนดังกล่าว ร้อยละ 90 เป็นการนำเสนอต่อสาธารณชนเป็นครั้งแรก ยุทโธปกรณ์ทั้งหมดได้ถูกจัดเรียงตามลำดับการปรากฏ โดยยุทโธปกรณ์ที่ปรากฏเป็นครั้งแรกจะถูกเน้นด้วยตัวอักษรหนา:
*รถถังหลัก ZTZ99
*รถถังหลัก ZTZ96A
*ยานรบสะเทินน้ำสะเทินบก ZBD2000
*รถต่อต้านทหารราบ ZBD-97
*รถต่อต้านทหารราบ ZBL-08/09
*รถรบทหารราบทางอากาศ ZLC2000
*รถรบทหารราบปราบจลาจล ZSL-92
*ปืนใหญ่อัตตาจร Type 05 ขนาด 155 มม.
*ปืนใหญ่อัตตาจร Type 07 ขนาด 122 มม.
*ปืนใหญ่ครกอัตตาจร PLL-05 ขนาด 120 มม.
*ยานเกราะพิฆาตรถถัง PTL02 ขนาด 100 มม.
*เครื่องยิงจรวดหลายลำกล้อง PHL03 ขนาด 300 มม.
*ขีปนาวุธต่อต้านรถถัง HJ-9
*ปืนใหญ่ต่อสู้อากาศยานอัตตาจร Type 95
*ขีปนาวุธพื้นสู่อากาศ HQ-7
*ขีปนาวุธพื้นสู่อากาศ HQ-16
*ขีปนาวุธต่อต้านเรือ YJ-83
*อาวุธปล่อยครูซฝั่งสู่เรือ YJ-6
*ขีปนาวุธพื้นสู่อากาศ HQ-9
*ขีปนาวุธพื้นสู่อากาศ HQ-12
*อากาศยานไร้คนขับทางยุทธวิธี ASN series
*ขีปนาวุธพิสัยสั้น DF-15
*ขีปนาวุธพิสัยสั้น DF-11
*อาวุธปบ่อยครูซโจมตีภาคพื้นดิน CJ-10
*ขีปนาวุธพิสัยกลาง DF-21
*ขีปนาวุธข้ามทวีป DF-31
*ขีปนาวุธข้ามทวีป DF-31A
*เครื่องบินเตือนภัยล่วงหน้า KJ-2000
*เครื่องบินเตือนภัยล่วงหน้า KJ-200
*เครื่องบินทิ้งระเบิดและบรรทุกน้ำมัน ซีอาน H-6
**พร้อมกับ ซีอาน H-6K รุ่นใหม่
*เครื่องบินขับไล่-ทิ้งระเบิด JH-7A
*เครื่องบินขับไล่สกัดกั้น J-8F
*เครื่องบินขับไล่หลากหลายบทบาท เฉิงตู J-10
*เครื่องบินขับไล่หลากหลายบทบาท เฉิ่นหยาง J-11
*เฮลิคอปเตอร์ลำเลียง ฉางเหอ Z-8
*เฮลิคอปเตอร์โจมตี ฮาร์บิน Z-9W
*เครื่องบินฝึกไอพ่น หงตู JL-8
*เรือขีปนาวุธสเตลท์ Type 022
*เรือพิฆาต Type 052C
*เรือฟริเกต Type 054A

**ขบวนพาเหรดพลเรือน**
ขบวนรถแห่จำนวน 60 คัน นำเสนอเกี่ยวกับหัวข้อต่าง ๆ อาทิ "ความก้าวหน้าของมาตุภูมิ", "การพัฒนาด้านวิทยาศาสตร์", "ความสำเร็จอันยอดเยี่ยม" และ "ประเทศจีนอันสวยงามและเจริญรุ่งเรือง" ได้เคลื่อนผ่านจัตุรัสเทียนอันเหมิน รถแห่สิบคันล้อมรอบด้วยกลุ่มผู้เดินขบวนจำนวน 1,949 หรือ 2,009 คนต่อกลุ่ม โดยมีผู้เข้าร่วมเดินขบวนทั้งหมดเกินหนึ่งแสนคน รถแห่คนหนึ่งได้ประดับภาพเหมือนขนาดใหญ่ของเหมา เจ๋อตง ซึ่งตามมาด้วยรถแห่ที่ออกแบบคล้ายคลึงกัน โดยประดับภาพเหมือนขนาดใหญ่ของเติ้ง เสี่ยวผิง เจียง เจ๋อหมิน และหู จิ่นเทา ตามมาด้วยการนำเสนอคติพจน์ที่เป็นอุดมการณ์หลักของผู้นำแต่ละคน ได้แก่ แนวคิดของเหมา เจ๋อตง ทฤษฎีของเติ้ง เสี่ยวผิง ทฤษฎีสามตัวแทน และทัศนะวิทยาศาสตร์ว่าด้วยการพัฒนา มีการนำบันทึกเสียงของผู้นำแต่ละคนมาเผยแพร่ผ่านลำโพง มีรถแห่ที่ชื่อว่า "หนึ่งโลก" ซึ่งประกอบด้วยชาวต่างชาติ 181 คนจาก 53 ประเทศเข้าร่วม

**รายชื่อขบวนแห่**
โหมโรง
**กองเกียรติยศ
**ตราแผ่นดิน
*ตอนที่ 1: การดิ้นรนและเริ่มต้น
**ดิ้นรนในสายเลือด
**สถาปนาจีนใหม่
**แนวคิดของเหมา เจ๋อตง
*ตอนที่ 2: การปฏิรูปและเปิดประเทศ
**ทฤษฎีของเติ้ง เสี่ยวผิง
*ตอนที่ 3: สู่ศตวรรษใหม่
**สู่ศตวรรษใหม่
*ตอนที่ 4: มหาอำนาจที่กำลังผงาด
**ทัศนะวิทยาศาสตร์ว่าด้วยการพัฒนา

**รายการฉากแปรอักษร**
 国庆 วันชาติ- ตราแผ่นดินของสาธารณรัฐประชาชนจีน พร้อมปี 1949 และ 2009- ธงชาติจีน- ธงกองทัพปลดปล่อยประชาชน- กำแพงเมืองจีน- 中华人民共和国万岁 (สาธารณรัฐประชาชนจีนจงเจริญ)- 中国共产党万岁 (พรรคคอมมิวนิสต์จีนจงเจริญ)- 人民万岁 (ประชาชนจงเจริญ)- 听党指挥 (ขออุทิศตนเดินตามพรรค)- 服务人民 (รับใช้ประชาชน)- 英勇善战 (รบอย่างกล้าหาญชาญชัย)- 忠诚于党 (ภักดีต่อพรรค)- 热爱人民 (รักประชาชน)- 报效国家 (รับใช้ประเทศชาติ)- 献身使命 (อุทิศตนเพื่อภารกิจของเรา)- 崇尚荣誉 (ยึดมั่นในเกียรติของเรา)- นักพิราบแห่งสันติ- 向人民英雄致敬 (สดุดีวีรชน)- 社会主义好 (สังคมนิยมเป็นสิ่งดี)- 解放思想 (ปล่ดปล่อยความคิด)- 改革开放 (ปฏิรูปและเปิดกว้าง)- 世纪跨越 (ก้าวข้ามสู่ศตวรรษใหม่)- 与时俱进 (ก้าวไปพร้อมกับยุคสมัย)- 科学发展 (พัฒนาอย่างวิทยาศาสตร์)
*社会和谐 (สังคมนิยมที่กลมกลืน)- 1949- 2009
*祖国万岁 (มาตุภูมิจงเจริญ)- ทุ่งข้าวสาลี- 科教兴国 (วิทยาศาสตร์และการศึกษาเป็นรากฐานของชาติ)- ดอกโบตั๋น- ตราสัญลักษณ์การแข่งขันกีฬาโอลิมปิกและพาราลิมปิกฤดูร้อน 2008- 万众一心众志成城 (รวมพลังเป็นหนึ่งเดียวเพื่อเอาชนะอุปสรรค)- 维护世界和平 (รักษาสันติภาพโลก)- 各族人民大团结万岁 (ความสามัคคีอันยิ่งใหญ่ของชนชาติต่าง ๆ ในจีนจงเจริญ)- 繁荣昌盛 (ความมั่งคั่งรุ่งเรือง)- ภาพวาดแบบจีนดั้งเดิม《ประเทศนี้สวยงามมาก》- 富强民主文明和谐 (เจริญรุ่งเรือง ประชาธิปไตย ศิลปวัฒนธรรม และความสามัคคี)- 时刻准备着 (เตรียมพร้อมเสมอ)- 明天会更好 (พรุ่งนี้จะสดใสยิ่งกว่า)

**เพลงประกอบ**
พิธีสวนสนาม
# มาร์ชต้อนรับ (欢迎进行曲)
# อี้หย่งจฺวินจิ้นสิงฉฺวี่ (เพลงชาติสาธารณรัฐประชาชนจีน) (义勇军进行曲)
# มาร์ชกองทัพปลดปล่อยประชาชนจีน (中国人民解放军进行曲)
# มาร์ชตรวจพลสวนสนาม (检阅进行曲)
# กองทัพประชาชนภักดีต่อพรรค (人民军队忠于党)
# เพลงโรงเรียนนายร้อย (军校之歌)
# พันธกิจ (使命)
# เตรียมพร้อมอยู่เสมอ (时刻准备着)
# คนเป็นทหาร (当兵的人)
# มาร์ชสวนสนามกองทัพปลดปล่อยประชาชน (分列式进行曲)
# มาตุภูมิโปรดทบทวน (祖国，请检阅)
# มาร์ชยานเกราะ (战车进行曲)
# บทเพลงแห่งผู้พิทักษ์ผู้ภักดี (忠诚卫士之歌)
# มาร์ชทหารปืนใหญ่ (炮兵进行曲)
# กองทัพเรือประชาชนก้าวไปข้างหน้า (人民海军向前进)
# มาร์ชอำนาจทางทหาร (军威进行曲)
# มาร์ชกองทัพน้อยปืนใหญ่ที่สอง (第二炮兵进行曲)
# มาร์ชกองทัพอากาศกองทัพปลดปล่อยประชาชน (中国空军进行曲)
# ข้ารักฟ้าครามแห่งมาตุภูมิ (我爱祖国的蓝天)
ขบวนแห่พลเรือน
# สดุดีธงแดง (红旗颂)
# บูรพาแดง (东方红)
# ไม่มีพรรคคอมมิวนิสต์ก็ไม่มีประเทศจีนใหม่ (没有共产党就没有新中国)
# นิทานฤดูใบไม้ผลิ (春天的故事)
# เยาวชนเอ๋ย เยาวชน (青春啊青春)
# ก้าวเข้าสู่ยุคใหม่ (走进新时代)
# ลำนำแห่งแยงซี (长江之歌)
# ธารา ขุนเขา (江山)
# วันนี้เป็นวันเกิดคุณ (ประเทศจีนของฉัน) (今天是你的生日)
# บนทุ่งหญ้าแห่งความหวัง (在希望的田野上)
# เราเหล่ากรรมกรมีพลัง (咱们工人有力量)
# เพลงดื่มฉลอง (祝酒歌)
# ธงแดงโบกสะบัด (红旗飘飘)
# เธอกับฉัน (我和你)
# ท่วงทำนองแห่งการเชื้อเชิญ (迎宾曲)
# รักชาติจีนของฉัน (爱我中华)
# นำทางประเทศจีน (领航中国)
# สู่การฟื้นฟู (走向复兴)
# เพลงสรรเสริญผู้บุกเบิกรุ่นเยาว์แห่งประเทศจีน (中国少年先锋队队歌)
# เสียงเพลงและรอยยิ้ม (歌声与微笑)
# สดุดีมาตุภูมิ (歌唱祖国)

**การถ่ายทอดสด**
สถานีวิทยุโทรทัศน์กลางแห่งประเทศจีน (CCTV) เป็นผู้รับผิดชอบการถ่ายทอดสดงานเฉลิมฉลองวันชาติและการสวนสนามทางทหารตั้งแต่เวลา 08:00 น. ถึงเที่ยงวัน (ตามเวลาประเทศจีน) ทางช่อง CCTV-1, CCTV-3, CCTV-4, CCTV-7, CCTV-10, CCTV-12, ช่องข่าว CCTV, CCTV-HD และช่องเพลง CCTV รวมถึงการถ่ายทอดสดในภาษาอื่น ๆ (ภาษาอังกฤษ ฝรั่งเศส สเปน อาหรับ และรัสเซีย ทางช่องภาษาต่างประเทศของแต่ละภาษา) ทั้งทางโทรทัศน์และออนไลน์ ช่อง CCTV-9 (ภาษาอังกฤษ) ได้ออกอากาศการถ่ายทอดสดงานเฉลิมฉลองซ้ำอีกครั้งในเวลา 16:00 น. 24:00 น. และ 7:00 น. ของวันที่ 2 ตุลาคม
สถานีวิทยุกระจายเสียงแห่งประเทศจีน (CNR) ดำเนินการกระจายเสียงครอบคลุมทั่วแผ่นดินใหญ่ทางช่อง CNR 1, 2, 3, 4 และ 9 รวมถึงฮ่องกงและมาเก๊าทางช่อง CNR 7 และไต้หวันทางช่อง CNR 5

**งานกาล่าวันชาติ**
ในช่วงค่ำของวันที่ 1 ตุลาคม ตั้งแต่เวลา 20.00 น. ถึง 22.00 น. ได้มีการแสดงคอนเสิร์ตดนตรีบรรเลงบทเพลงรักชาติ 28 เพลง พร้อมกับการแสดงประกอบของนักเต้นหลายร้อยคน ณ จัตุรัสเทียนอันเหมิน โดยมีการแสดงดอกไม้ไฟครั้งใหญ่สว่างไสวเหนือท้องฟ้า รายงานข่าวเบื้องต้นคาดการณ์ว่า การแสดงดอกไม้ไฟครั้งนี้จะใช้พลุเป็นสองเท่าเมื่อเทียบกับพิธีเปิดการแข่งขันกีฬาโอลิมปิกเมื่อปี ค.ศ. 2008date=ตุลาคม 2009 ผู้ชมสถานีโทรทัศน์ CCTV และผู้ใช้อินเทอร์เน็ตทั่วโลก สามารถรับชมการถ่ายทอดสดงานเฉลิมฉลองช่วงค่ำได้เช่นกัน

**เพลงประกอบ**
บทนำ มาตุภูมิของฉัน
บทที่ 1 มาตุภูมิอันยิ่งใหญ่
# ฉันรักประเทศจีน
# มาตุภูมิของเราคือสวนดอกไม้
# เพลงสรรเสริญ
# ซินเจียงเป็นสถานที่ที่ดี
# ข้าทาสที่ได้รับอิสระร้องเพลงอย่างภาคภูมิใจ
# เพลงดอกระฆัง
# ดอกไม้กับเยาวชน
# เพลงพื้นบ้านเปรียบเสมือนน้ำพุ
# สาวชาวเขาอาหลี่
# มาตุภูมิของเราคือสวนดอกไม้ (ต่างออกไปเล็กน้อย; ใช้ซ้ำเป็นบทสรุปของบท)
บทที่ 2 ถิ่นเกิดของเรา
# วันนี้เป็นวันเกิดของคุณ
# บนผืนดินแห่งความหวัง
# มาร์ชจีน
# โฉมใหม่ของมาตุภูมิของเรา
# เพลงดื่มอวยพร
# วันเวลาที่ดี
บทที่ 3 บนผืนแผ่นดินอันกว้างใหญ่
# ผู้สร้างที่ภาคภูมิใจ
# จีนวัยเยาว์
# มาพายเรือกันเถอะ
# จีนอันยิ่งใหญ่
# เพื่อนหนุ่มสาวมารวมตัวกัน
# พบกันอีกครั้งหลังยี่สิบปี
บทที่ 4 แสงตะวันอยู่ทุกหนแห่ง
# วิถีแห่งแสงตะวัน
# เส้นทางสู่การฟื้นฟู
# วอลซ์แห่งเยาวชนและมิตรภาพ
# ลำนำเพื่อมาตุภูมิ
# เราจับมือกันแน่น# แผ่นดินและบ้านของเรา
(" * " หมายถึง การแปลชื่อเพลงที่แตกต่างไปจากการแปลอย่างเป็นทางการที่ CCTV กำหนดไว้)

**เหรียญและแสตมป์ที่ระลึก**
ธนาคารแห่งประเทศจีนได้ออกเหรียญกษาปณ์ที่ระลึกทองคำ 3 ชนิดราคา และเงิน 2 ชนิดราคาในวันที่ 16 กันยายนเนื่องในวาระครบรอบ มีการออกเหรียญทองคำจำนวนทั้งสิ้น 60,700 เหรียญ ซึ่งมีมูลค่าหน้าเหรียญอยู่ที่ 10,000 หยวน 2,000 หยวน และ 100 หยวนตามลำดับ ในขณะเดียวกันก็มีการออกเหรียญเงินจำนวนทั้งสิ้น 106,000 เหรียญ ซึ่งมีมูลค่าหน้าเหรียญอยู่ที่ 300 หยวน และ 10 หยวนตามลำดับ เหรียญกษาปณ์ที่ระลึกทั้งหมดที่ผลิตโดยโรงกษาปณ์เชินเจิ้นกั๋วเป่าและโรงกษาปณ์เฉิ่นหยาง และจัดจำหน่ายโดยบริษัท ไชนา โกลด์ คอยน์ อินคอร์ปอเรชัน จำกัด ถือเป็นเงินที่ชำระหนี้ได้ตามกฎหมาย
ด้านหน้าของเหรียญประดับด้วยตราแผ่นดินจีนล้อมรอบด้วยดอกโบตั๋น ส่วนด้านหลังของมีการออกแบบที่หลากหลาย อาทิ รูปจรวด ดาวเทียม รถไฟความเร็วสูง และสนามกีฬาโอลิมปิกปักกิ่ง รูปแบบอื่น ๆ จะแสดงรูปประตูเปิด สะพาน หรือการพัฒนาเมือง มีอักษรจีนจารึกอยู่ว่า "เพื่อรำลึกถึงวันครบรอบ 60 ปีแห่งการก่อตั้งสาธารณรัฐประชาชนจีน 1949–2009"
วันที่ 20 ตุลาคม ค.ศ. 2009 บริษัทไปรษณียภัณฑ์แห่งประเทศจีนได้ออกคอลเลกชันสแตมป์ชุดพิเศษจำนวน 3 ชุดเพื่อเป็นการเฉลิมฉลองครบรอบ 60 ปี ได้แก่อัลบั้มแสตมป์สองเล่ม ราคาเล่มละ 380 หยวน และ 680 หยวนตามลำดับ และม้วนแสตมป์ ราคา 1,280 หยวน ไปรษณีย์ฮ่องกงออกชุดแสตมป์ที่ระลึกจำนวน 6 ชุด และแผ่นแสตมป์ขนาดใหญ่ในวันที่ 1 ตุลาคม แตกต่างจากแสตมป์ทั่วไป แสตมป์ชุดนี้มีรูปทรงคล้ายพัด เมื่อนำมาวางรวมกันจะเกิดเป็นรูปวงกลม (ดังที่ปรากฏในแผ่นที่ระลึก) การออกแบบภาพประกอบของแสตมป์ชุดนี้ได้รับแรงบันดาลใจจากผลงานที่ได้รับรางวัลชนะเลิศในการประกวด โดยแสตมป์ราคา 1.40 ดอลลาร์ฮ่องกงมีภาพอ่าววิกตอเรียและจัตุรัสเทียนอันเหมินประดับอยู่บนเฟืองสองอันที่ขบกัน แสตมป์ราคา 1.80 ดอลลาร์ฮ่องกงมีภาพธงชาติจีนปลิวไสวอยู่ข้างดอกโบฮีเนียที่เบ่งบาน แสตมป์ราคา 2.40 ดอลลาร์ฮ่องกงมีภาพสนามกีฬารังนก แสตมป์ราคม 2.50 ดอลลาร์ฮ่องกงมีภาพยานอวกาศที่มีมนุษย์ควบคุม "เฉินโจว 7" ของจีน แสตมป์ราคา 3 ดอลลาร์ฮ่องกงมีภาพหอสักการะฟ้า และแสตมป์ราคา 5 ดอลลาร์ฮ่องกงมีภาพมังกรทองที่โผบินอยู่เหนือกำแพงเมืองจีน แผ่นแสตมป์ประกอบด้วยแสตมป์ทั้งหกดวง ซึ่งเรียงต่อกันเป็นวงกลมสมบูรณ์ โดยมีตัวเลข "6" อยู่ด้านข้าง เมื่อนำมารวมกันแล้วจะได้ตัวเลข "60" แผ่นแสตมป์ของฮ่องกงประกอบด้วยแสตมป์ราคา 5 ดอลลาร์ฮ่องกงจำนวน 2 ดวง พิมพ์ด้วยหมึกสีแดงตามแบบดั้งเดิมของจีน โดยดวงหนึ่งมีภาพกรุงปักกิ่ง และอีกดวงหนึ่งมีภาพเมืองวิกตอเรีย โดยมีตราแผ่นดินและพลับพลาเทียนอันเหมินปรากฏอยู่ทางด้านซ้าย และตราประจำเขตปกครองพิเศษปรากฏอยู่เหนือภาพทิวทัศน์ยามค่ำคืนของฮ่องกง

**การเฉลิมฉลองในต่างประเทศ**
ตึกเอ็มไพร์สเตตสว่างไสวด้วยไฟสีแดงและสีเหลืองเนื่องในโอกาสครบรอบ 60 ปีสาธารณรัฐประชาชนจีน
ตึกเอ็มไพร์สเตต ในนครนิวยอร์ก ได้ประดับไฟสีแดงและสีเหลืองเพื่อเป็นการเฉลิมฉลองในโอกาสดังกล่าว ซึ่งการกระทำดังกล่าวได้ก่อให้เกิดเสียงวิพากษ์วิจารณ์ รวมถึงจากนักการเมืองสหรัฐด้วย แสงไฟเริ่มสว่างขึ้นในช่วงเย็นก่อนวันที่ 30 กันยายน และส่องสว่างตลอดทั้งวันที่ตามมา
ในวันที่ 1 ตุลาคม ประเทศปากีสถาน ซึ่งเป็นทั้งพันธมิตรและประเทศเพื่อนบ้านของจีน ได้ออกแสตมป์ที่ระลึกมูลค่า 5 รูปี

**เหตุการณ์และการประท้วง**

**นักข่าวช่องเคียวโดถูกทำร้ายร่างกาย**
วันที่ 18 กันยายน พ.ศ. 2552 เจ้าหน้าที่ได้บุกเข้าไปทำร้ายร่างกายผู้สื่อข่าวของสำนักข่าวเคียวโดของญี่ปุ่น จำนวน 3 รายภายในห้องพักที่โรงแรมในกรุงปักกิ่ง ขณะที่พวกเขากำลังรายงานข่าวการซ้อมสวนสนาม กระทรวงการต่างประเทศของจีนได้ออกแถลงการณ์ว่า ผู้สื่อข่าวเหล่านั้นไม่ได้ปฏิบัติตามประกาศที่ส่งไปยังองค์กรสื่อมวลชนต่าง ๆ เกี่ยวกับการห้ามทำข่าวการซ้อมสวนสนาม

**การประท้วงในฮ่องกง**
ผู้ประท้วงราว 800 คน สวมใส่เสื้อผ้าสีดำและถือป้ายข้อความ ได้เข้าร่วมการชุมนุมประท้วงเพื่อเรียกร้องสิทธิมนุษยชน ซึ่งเริ่มต้นขึ้นที่สวนชาเตอร์ ใจกลางย่านเซนทรัลของฮ่องกง เกิดเหตุการณ์ปะทะขึ้นเมื่อกลุ่มผู้ประท้วงพยายามเคลื่อนย้ายโลงศพจำลองไปยังประตูทางเข้าของสำนักงานประสานงาน วงดนตรีมายลิตเติลแอร์พอร์ต ได้แสดงเพลงชื่อ "I Love The Country, But Not The Party" (我愛郊野，但不愛派對) โดยใช้คำพ้องเสียงเพื่อสื่อถึงวาระครบรอบ 60 ปี ชื่อเพลงในภาษาจีนเมื่อแปลตรงตัวจะหมายถึง "Country" ในความหมายของพื้นที่ชนบท และ "Party" ในความหมายของการสังสรรค์ทางสังคม

**ดูเพิ่ม**
ครบรอบ 70 ปีสาธารณรัฐประชาชนจีน
*สัปดาห์ทอง
*สนสนามวันแห่งชัยชนะกรุงมอสโก ค.ศ. 2009
*อารีรังเฟสติวัลแมสเกมส์
*ครบรอบ 100 ปีสาธารณรัฐจีน

**หมายเหตุ**

**อ้างอิง**

**แหล่งข้อมูลอื่น**
 เว็บไซต์ทางการ – สำนักข่าวซินหัว- เว็บไซต์ทางการ – ข่าว CCTV- เว็บไซต์ทางการ – พีเพิลส์เดลี- เว็บไซต์ทางการ – ไชนาเดลี- ภาพถ่ายการเตรียมงานฉลองครบรอบ 60 ปี – เดอะบอสตันโกลบ- ครบรอบ 60 ปีสุดอลังการของจีน date=6 October 2009  – สไลด์โชว์โดยนิตยสารไลฟ์- สถานที่: ปักกิ่ง – เพื่อนบ้านหรือผู้ต้องสงสัย? date=3 October 2009  – วิดีโอจากโกลบอลโพสต์- สาธารณรัฐประชาชนจีนจัดงานเฉลิมฉลองอย่างยิ่งใหญ่fix-attempted=yes  – สไลด์โชว์โดยเดอะเฟิสต์โพสต์
*archive-date=31 ธันวาคม 2010 - วิดีโอฉบับเต็ม พิธีสวนสนามเฉลิมฉลองครบรอบ 60 ปีการก่อตั้งสาธารณรัฐประชาชนจีน – CCTV- วิดีโอความละเอียดสูง 720P บันทึกการถ่ายทอดสดพิธีสวนสนามเฉลิมฉลองครบรอบ 60 ปี – (ยูทูบ) (720p ในโหมดความละเอียดสูง)- วิดีโอความละเอียดสูง 720P บันทึกการถ่ายทอดสดงานเลี้ยงเฉลิมฉลองครบรอบ 60 ปี – (ยูทูบ) (720p ในโหมดความละเอียดสูง)
หมวดหมู่:ปักกิ่งในปี พ.ศ. 2552
หมวดหมู่:วันครบรอบประวัติศาสตร์จีน
หมวดหมู่:ขบวนพาเหรดทหารในประเทศจีน
หมวดหมู่:ประวัติศาสตร์การทหารของสาธารณรัฐประชาชนจีน
หมวดหมู่:ประวัติศาสตร์การทหารในปี พ.ศ. 2552